cyanic-selkie/wikianc huggingface dataset:
Keisari
Aasian keisareita
pienoiskuva|Intian keisarinna [[Viktoria (Iso-Britannia)|Viktoria]] Pääministeri Benjamin Disraelin aloitteesta parlamentti myönsi Viktorialle Intian keisarinnan (Indiae Imperatrix) arvonimen 1877, kun Intian eri šaahien ja sulttaanien ennen hallitsemat valtakunnat oli lopullisesti alistettu Brittiläiseen imperiumiin, ja Delhin suurmogulien (siihenastisten Intian keisareiden) jäännösvaltio siirtynyt briteille. Arvonimi lopetettiin 1947 Intian itsenäistyttyä.
Mikko Bredenberg
Ura
Bredenberg valmistui Teatterikorkeakoulun näyttelijäntyön koulutusohjelmasta 2002 teatteritaiteen maisteriksi, minkä jälkeen hän teki useita rooleja Kuopion kaupunginteatterissa 2004–2005. Vuosina 2006–2015 Bredenberg työskenteli Tampereella toimivassa Teatteri Siperiassa sekä näyttelijänä että teatteriohjaajana. Bredenberg on yksi Teatteri Siperian perustajajäsenistä ja vuosina 2013–2015 hän toimi myös teatterin toisena taiteellisena johtajana. Bredenberg on työskennellyt urallaan useissa kaupunginteattereissa sekä esittävän taiteen vapaalla kentällä.
Vytautas Suuri
Valtaannousu
Jogaila asetti Liettuan johtoon sijaishallitsijakseen veljensä Škirgailan, joka ei kuitenkaan ollut suosittu Liettuan aateliston keskuudessa. Vytautas kapinoi sijaishallitsijaa vastaan aateliston tuella ja Liettua joutui näin taas sisällissotaan. Vytautas sai puolelleen myös Saksalaisen ritarikunnan luvaten näille jälleen kerran Žemaitijan. 4. syyskuuta 1390 Vytautas piiritti yhdessä ritarikunnan Konrad Wallenrodenin kanssa Vilnan, joka kukistuikin viisi viikkoa kestäneen ankaran taistelun jälkeen. Vytautas päätti hankkia liittolaisia myös idästä naittamalla tyttärensä Sofian Moskovan ruhtinas Vasili I:lle vuonna 1391. Sisällissota päättyi vuonna 1392 Asravan sopimukseen, jolla Vytautas sai elinajakseen hallittavakseen Liettuan arvonimellä Magnus Dux, eli suuriruhtinas. Jogaila kuitenkin pidätti itsellään ylemmän arvonimen Prince Supremus, mutta tästä huolimatta Vytautas sai hallita Liettuaa käytännössä itsenäisesti.
Sota Kultaista ordaa vastaan
Ensimmäinen retki Ordan alueelle ei kohdannut mainittavaa vastarintaa ja alueelta tuotiin Liettuaan tuhansia sotavankeja. Näin syntyivät Liettuaan tataarien ja karaiimien vähemmistöt. On kuitenkin mahdollista että tataarit tai karaiimit eivät tulleet vankeina vaan Vytautasin asepalvelukseen kutsumana.
Idän pikajunan arvoitus
Tapahtumat
Murhapaikalta löytyneiden johtolankojen, epäilyksenalaisten henkilöiden haastattelujen sekä pienten harmaiden aivosolujen käytön jälkeen Hercule Poirot saa selville, miten murha on tapahtunut, kuka sen on suorittanut ja miksi.
Tapahtumapaikka ja -aika
Kuuluisimmassa kohtauksessa, jota on käytetty kansikuvanakin, helakanpunaiseen, kultaisin lohikäärmein koristeltuun aamutakkiin ja valkoiseen päähineeseen pukeutunut pitkä ja hoikka nainen kävelee junan käytävällä.
Tapahtumien taustalla on Yhdysvalloissa sattunut lapsenryöstö ja murha. Eversti Amstrongin pieni tytär on siepattu ja hänestä on vaadittu sekä maksettu valtavat lunnaat. Tämän jälkeen lapsen ruumis on löydetty jo kauan aiemmin kuolleena - seurauksena toista lastaan odottanut lapsen äiti sai keskenmenon ja kuoli sen komplikaatioihin, jolloin hänen miehensä ampui itsensä. Lapsen ryöstäjä saadaan kiinni, mutta hän onnistuu ostamaan itsensä vapaaksi. Vaimon perheenjäsenet, heidän lähimmät sukulaisensa ja ystävänsä, tutkinnan yhteydessä traagisesti kuolleen ranskalaisen palvelustytön isä ja englantilainen sulhanen sekä muutamat uskollisimmat palvelijat - amerikkalainen kamaripalvelija, englantilainen kotiopettaja, saksalainen kokki, ruotsalainen lapsenhoitaja ja lasta palvonut italialainen autonkuljettaja - kokoavat 12 hengen ryhmän, joka lähtee murhaajan perään ja tavoittaa hänet Idän pikajunassa. Lukumäärä valittiin siksi, että näin ryhmä olisi yhteisen näkemyksen mukaan laillinen valamiehistö, joka voisi langettaa kuolemantuomion. Myös vaimon äiti, kuuluisa tragedienne Linda Arden, hänen nuorempi tyttärensä ja unkarilainen vävynsä sekä murhatun lapsen äidin kummitäti, venäläinen ruhtinatar, kuuluivat valamiehistöön.
Vytautas Suuri
Kuoleman jälkeen
pienoiskuva|Vytautas Suuren sotamuseo [[Kaunasissa.]] Vytautasilla oli tärkeä asema Liettuan kansallisessa heräämisessä ja ensimmäisen tasavallan aikaan Vytautasilla oli jopa kulttimaista suosiota. Vastaavasti Jogaila on nähty Liettuassa roistona, jonka takia Liettua liitettiin Puolaan. Läntisessä kirjallisuudessa suhde Vytautasiin on ollut vaihtelevaa. Yksi merkittävä Vytautasin elämästä kertova lähde on Sigismund Herbestein (1486–1566) kirjoittama Rerum Moscovitarum commentarii, joka perustuu sekä kuultuun tietoon että Sigismundin itse keräämään tietoon. Kirjassa kerrotaan muun muassa, että Vytautas pakotti kuolemaantuomitut tekemään itsemurhan erityisen julman teloituksen uhalla, vaikka hän ei esittänytkään varsinaista arvostelua näitä toimia vastaan. Aeneas Piccolomini eli myöhempi paavi Pius II kuvasi 1400-luvun puolivälin teoksessaan De Europa Vytautasia verenhimoisena tyrannina. Renessanssin ajan kirjailija Michel de Montaigne (1533–92) käsitteli Vytautasia Esseiden kolmannessa kirjassaan, jossa hän kuvaa Vytautasia valistuneeksi ruhtinaaksi. Hän muun muassa puolusteli itsemurhaan pakottamista sillä, että siten ketään ei jouduttaisi pakottamaan murhaamaan toista.
Säämiskä
Säämiskä oli alun pitäen kalliiden vaatteiden materiaali, mutta varsin varhain sitä alettiin käyttää myös lasin ja metallien kiillotukseen, kun huomattiin sen sopivan siihen erittäin hyvin. Käytäntö alkoi siitä, kun etsittiin vaatteiden valmistuksen jäännöspaloille tähdellistä käyttöä.
Idän pikajunan arvoitus
Viittaukset tositapahtumiin tai paikkoihin
Armstrongin kidnappaus perustuu Charles Lindberghin pojan kidnappaukseen ja murhaan 1932 – juuri ennen kuin kirja kirjoitettiin. Rouva Lindberghin vanhempien palkkaamaa palvelijaa epäiltiin osallisuudesta rikokseen ja – poliisin ankarien kuulustelujen jälkeen – hän tappoi itsensä.
Suomennokset
WSOY julkaisi romaanin äänikirjana vuonna 1986, lukijana Lars Svedberg (6 C-kasettia, kesto 6 tuntia 30 minuuttia).
Tyrmäystipat
Käyttötapa
Tyrmäystippoja lisätään useimmiten vartioimatta jätettyyn alkoholijuomaan. Palattuaan esimerkiksi vessakäynniltä tai tupakoimasta juoman omistaja nauttii juomansa ja humaltuu epätavallisen nopeasti. Tyrmäystipat voivat aineesta riippuen aiheuttaa tajunnan menetystä, verenpaineen laskua ja oksentelua.
Port Said
Maantiede
thumb|vasen|Port Said valokuvassa avaruudesta. Port Said sijaitsee Egyptin koillisosassa Suezin kanavan pohjoiskärjessä. Kanavan toisella puolella idässä sijaitsee Port Fuad. Kaupunki kuuluu Port Saidin kuvernementtiin, josta sen rakennettu alue muodostaa suurimman osan.
Mathura
thumb|Mathura merkitynä harmaalla Intian kartalle lähelle New Delhiä thumb|Katunäkymää Krishnatemppelin edustalla Mathura on kaupunki Intian Uttar Pradeshin osavaltiossa. Kaupungin asukasluku oli 349 909 vuonna 2011. Kaupunki oli toinen Kushanien valtakunnan kahdesta pääkaupungista ajanlaskumme alkuvuosisatoina. Se sijaitsee noin 140 km Delhistä etelään, 50 km Agrasta pohjoiseen. Muinaisina aikoina se oli karavaanireittien risteyspaikka, nykyisin se on tärkeä rautateiden ja maanteiden risteysasema, jonka läpi kulkee valtatie Delhistä Agraan. Junalla pääsee Delhiin, Mumbaihin ja Chennaihin.
Mathurassa toimii yksi Aasian suurimmista öljynjalostamoista. Siellä tehdään myös hopeankiillotusaineita, vesihanoja ja painetaan sari-kankaita.
Rocky IV
Stallone ilmoitti elokuussa 2020 tekevänsä elokuvasta pidennetyn ohjaajan version. Ohjaajan versio sai ensi-iltansa Suomessa 2.12.2021.
X.500
Se on CCITT:n (nyk. ITU) alun perin 1980-luvulla kehittämä, OSI-malliin pohjautuva hakemistostandardi.
X.509 hakemistopalvelun osat hallinnoivat tietoa erilaista objekteista kuten organisaatiosta, ihmisistä ja laitteista. X.500 –hakemistopalvelu tarjoaa palveluja joiden avulla on mahdollista hakea tietoa sen sisältämistä objekteista nimen perusteella tai etsiä tietoa. Objekteja säilytetään X.500 –hakemistopalvelun tietokannassa (DIB, Directory Information Base), ja ne järjestetään puumaisen rakennehierarkian mukaan. Jokaiseen objektiin liittyy joukko attribuutteja, joilla tietoa voidaan yksilöidä ja tarkentaa.
Magister equitum
Nimitys magister equitum johtui siitä, että alkuaikoina sen kantaja johti ratsuväkeä, samalla kun diktaattori johti legioonia eli jalkaväkeä.
Cliff Richard
Paluu listoille
2000-luvulla Sir Cliff Richard on ollut yksi näyttävimmistä kampanjoijista pidennettäessä muusikkojen tekijänoikeuden lähioikeuksien suojaa 50 vuodesta 70 vuoteen.
Timmy Hansen
Kilpaura
Kaudet 2011 ja 2012 hän kilpaili Eurocup Formula Renault -sarjassa. Tämän jälkeen Hansen siirtyi rata-autoilusta isänsä jalanjäljissä rallicrossiin, ja debytoi rallicrossin MM-sarjassa kaudella 2014.
Loukás Papadímos
Elämä ja ura
Papadímosta veikattiin Kreikan seuraavaksi pääministeriksi marraskuussa 2011 Geórgios Papandréoun hallituksen kaaduttua Kreikan velkakriisiin, mutta valinta mutkistui pääpuolueiden välisten ongelmien takia. 10. marraskuuta Papadímoksen valinnan ilmoitettiin kuitenkin varmistuneen. Hän sai tehtäväkseen johtaa usean puolueen koalitiohallitusta parlamentin hajotusvaaleja odotellessa. Papadímoksen hallitus nimitettiin 11. marraskuuta 2011.
Drizzt Do’Urden
Guenhwyvar
Guenhwyvar on mahtava musta pantteri, joka asuu tähtien maailmantasolla. Kissa voidaan kuitenkin kutsua aineelliseen maailmaan kivisen pienoismallin avulla, joka toimii porttina maailmantasojen välillä. Guenhwyvar ei voi kuolla aineen maailmantasolla, sillä jos se kuolee se vain palaa toipumaan omalle maailmantasolleen. Guen ei myöskään voi pysytellä aineen maailmantasolla pitkään, koska se kuluttaa Guenhwyvarin voimia, jotka kuitenkin palaavat sen päästessä takaisin tähtien maailmantasolle.
Leväslammi (Jämsä)
Maantiede
Leväslammin pituus on 600 metriä ja sen rannat ovat metsäisiä. Saaria ei ole. Leväslammin luoteisrannalta lähtee Havunniitunoja luoteeseen Koveroisen itärannalle. Leväslammin koillispuolella sijaitsee Saarinen, etelässä on Iso Rautavesi ja Uuttana.
Orpo- ja leskirivit
Leskirivi
Leskellä tarkoitetaan kappaleen ensimmäistä riviä, joka sijaitsee sivun alalaidassa irrallaan muusta kappaleesta.
Ethan Moreau
Ethan Moreau (s. 22. syyskuuta 1975 Huntsville, Ontario) on kanadalainen jääkiekkoilija, joka pelasi laitahyökkääjänä.
Roger Zelazny
Zelaznyn suomennetuista tieteisnovelleista ”Ruusu ja Saarnaaja” (1963) oli vahva Hugo-ehdokas 1964. ”Olento nimeltä Bork” (1974) oli vuoden 1975 Nebula- ja Jupiter-palkintojen ehdokas.
Käppäselkä
Maantiede ja asutus
Seudulla on paljon järviä ja jokia. Järviä ovat Ääninen, Lismajärvi, Šaidomozero, Viikšjärvi, Verhneje ja Nižneje Pigmozero, jokia Uunitsa, Kalaoja, Jelgamka ja Šaidomka. Kunnan alueella on Šaidomozeron rauhoitusalue sekä Pigmasuon ja Palasuon luonnonmuistomerkit.
Balguerie
Balguerie oli Ruotsin ritarihuoneeseen kirjoitettu aatelissuku numero 2033. Suku on lähtöisin Ranskasta, missä Jean Balguerie (1572–1623) oli kuninkaan kamariherrana. Tämän jälkeläinen Pierre Balguerie (1678–1759) muutti uskonnollisen vakaumuksensa tähden Ranskasta Hollantiin ja asettautui asumaan Amsterdamiin, missä toimi Ruotsin kuninkaan konsulina. Tämän julkisen virkansa ohessa hän toimi kuninkaan agenttina. Tässä toimessaan hänen onnistui hankkia kuningas Kaarle XII:lle kiväärejä sekä ruoka-aineita. Hän sai kuningas Fredrik I:ltä kiitokseksi teoistaan runsaita rahapalkintoja ja kuningas Aadolf Fredrikiltä aatelisarvon vuonna 1755. Ritari Daniel Balguerie (1738–1788) toimi Ruotsin asioiden hoitajana Amsterdamissa 1760-luvulta alkaen.
Ilkka Aro
Ilkka Aro on esiintynyt muun muassa näytelmissä Tullijoella (2005), Elling (2005) sekä Samuel Beckettin yhden miehen näytelmässä Krappin viimeinen ääninauha (2007). Hänellä on ollut pieniä rooleja myös elokuvissa Häjyt ja Bugi Fiction sekä televisiosarjassa Liian paksu perhoseksi.
Jenny Pajunen
Jenny Maria Pajunen (30. heinäkuuta 1909 Valkeala – 11. maaliskuuta 1978 Helsinki) oli suomalainen vasemmistolaisessa työväenliikkeessä toiminut ompelija, toimittaja ja kirjailija.
Yhteisötaide
One & Other
One & Other on sata päivää jatkuva performanssi, jossa veistosjalusta pidetään miehitettynä 24 tuntia vuorokaudessa sadan päivän ajan. Osallistujia on 2 400 ja heidät valitaan 32 000 halukkaan joukosta arpomalla. Kuka tahansa Englannissa asuva voi ilmoittautua. Osallistujat saavat tehdä jalustalla mitä tahansa laillista tunnin ajan.
Kuiskauksia, 2005–2006
Ajatukset oli kirjottu potilaiden tyynyliinoihin, joita oli yhteensä sata kappaletta, joissa jokaisessa eri teksti. Pesulan liinavaatepakkaajat toimivat onnettarina, sillä he lähettivät osastoille noin 30 prosenttia kirjottuja kappaleita. Arpajaiset toteutuivat aina kun vaihdetaan vuodevaatteita, keskimäärin kaksi kertaa viikossa.
Ilmainen aamiainen, 1994
Heikinahon mukaan yhteisötaiteesta tekee taidetta motiivi, joka voi olla esimerkiksi poliittisen kommentin tai ohjelman aikaansaaminen. Heikinahon motiivi töilleen on ihmisten arvomaailman tai mielipiteiden esiintuominen teoksen kautta. Ihmisten arvomaailman erilaisuutta sekä erilaisuuden kunnioittamista hän on käsitellyt muun muassa videotöissään.
Telica
Telica on aktiivinen tulivuori läntisessä Nicaraguassa. Se sijaitsee Leónin provinssissa noin 30 kilometrin päässä Leónin kaupungista. Vuori on 1 061 metriä korkea ja sen huippua koristaa 700 metrin levyinen kaksoiskraatteri. Pääkraatteri on syvimmillään 120 metriä ja sen pohjalla voi nähdä sulan magman. Se ei kuitenkaan ole Telican ainoa kraatteri vaan vuorella on myös useampia pienempiä kraattereita. Myös San Jacintossa sijaitsevia kuumia mutakuoppia pidetään Telican aiheuttamina.
Passport Records
Passport Records oli vuosina 1973–1988 toiminut yhdysvaltalainen levy-yhtiö. Sen perusti Jem Records yhdessä Sire Recordsin kanssa, ja ensimmäinen yhtiöön hankittu esittäjä oli Larry Fast. Myöhemmässä vaiheessa yhtiö kasvoi, ja siitä muodostui Passport Records Group, johon kuuluivat Passport Jazz, The Audion Recording Company sekä muita erillisiä levy-yhtiöitä. Vuonna 1988 Passport Recordsin perustajayhtiö, Jem Records, lopetti toimintansa, ja samalla päättyi myös Passportin toiminta.
Suomenvuohi
Aiheesta muualla
List of goat breeds
Rakentaja (munkki)
Rakentaja-nimitystä käytettiin niistä ortodoksiluostarien johtajista, jotka jälleenrakensivat vanhoja luostareita. Koska sellaisten luostarien veljestön määrä oli pieni ja jumalanpalveluselämä usein puutteellinen, ei luostaria johtavaa pappismunkkia nimitetty igumeniksi, vaan hänestä käytettiin nimeä rakentaja. Rakentaja oli siis luostaria johtava pappismunkki vailla igumenin arvoa ja valtuuksia. Rakentajia oli ainakin Valamossa, Konevitsassa ja Petsamossa.
Kapiti (saari)
Historia
Jo 1870-luvulla huomattiin saaren sopivuus suojelukohteeksi ja siitä tulikin lintujen suojelualue vuonna 1897. Kuitenkin vasta vuonna 1987 New Zealand Department of Conservation otti saaren haltuunsa. 1980- ja 1990-lukujen aikana saarta palautettiin luonnontilaan; saarelta poistettiin ensin kettukusut ja vuonna 1996 saatiin saarelta poistettua myös rotat. Muut tuhoa aiheuttaneet vierasperäiset eläimet oli poistettu saarelta vuosien saatossa jo aiemmin, mukaan lukien lampaat, koirat, kissat ja vuohet.
Kajaanin ammattikorkeakoulu
Kajaanin ammattikorkeakoulu on Kajaanissa sijaitseva korkeakoulu. Kajaanin ammattikorkeakoulu (KAMK) valittiin vuoden 2011 maaliskuussa Suomen parhaaksi ammattikorkeakouluksi Talouselämä-lehden mittariston perusteella. KAMK:issa on noin 2 000 opiskelijaa ja 230 työntekijää. Yhtenäinen kampusalue sijaitsee lähellä keskustaa. Vuokatti on noin puolen tunnin ajomatkan päässä.
Opiskelijakunta KAMO
Ammattikorkeakoulun opiskelijoiden edunvalvonnasta ja yhteisestä toiminnasta vastaavana opiskelijakuntana toimii Kajaanin ammattikorkeakoulun opiskelijakunta KAMO. Se antaa lausuntoja sekä ottaa kantaa opiskelua koskeviin päätöksiin ja toiminnan lähtökohtana on ammattikorkeakouluopiskelijoiden etu ja hyvinvointi. KAMO on Suomen ammattikorkeakouluopiskelijakuntien liitto – SAMOK ry:n jäsen.
Tutkimus- ja kehitystoiminta
Ammattikorkeakoulu on kohdentanut kehittämistoimintaansa erityisesti Kainuun kasvualoille, kuten elektroniikka- ja ohjelmistoteollisuuteen, matkailuun ja muihin palveluihin sekä terveyden edistämiseen. Tutkimus- ja kehitysyksikkö johtaa hankkeita, ja niiden toteutuksesta vastaavat pääosin koulutusalojen asiantuntijat.
Karim Benzema
Etniseltä taustaltaan Benzema on kabyyliberberi. Hänen perheensä on lähtöisin Bejaian maakunnasta Algerian rannikolta.
Wilsonin tauti
Kliiniset oireet
Munuaiset
Charlton Heston
Varhaiset vuodet
Heston syntyi Evanstonissa, Illinois'ssa. Hänen vanhempansa Russell ja Lilla Charles Carter erosivat pojan ollessa kymmenvuotias. Pian hänen äitinsä meni uusiin naimisiin Chester Hestonin kanssa ja perhe muutti Chicagoon.
Tuhkatiirat
Tuhkatiirat (Procelsterna) on tiirojen heimoon kuuluva rantalintusuku. Tuhkatiirojen sukuun kuuluu BirdLifen mukaan kaksi lajia. Joissain lähteissä suvun lajimäärä poikkeaa edellä mainitusta.
Udo Kießling
Udo Kießling aloitti luistelun isänsä valmennuksessa jo ennen kolmivuotissyntymäpäiväänsä ja liittyi hieman vartuttuaan Preußen Krefeldin juniorijoukkueeseen. Kun isä Gerhard tuli nimitetyksi Saksan liittotasavallan maajoukkueen päävalmentajaksi siirtyi myös Udo hänen uuteen asemapaikkaansa Garmisch-Partenkircheniin SC Riessersee -seuraan, jonka riveissä teki myös debyyttinsä pääsarjatasolla 17-vuotiaana vuonna 1972. Isä Gerhard valitsi Udon kauden päätteeksi myös maajoukkueeseen vuoden 1973 MM-kisoihin. Seuraavalla kaudella Udo pelasi Augsburger EV -seurassa vakiinnuttaen paikkansa yhtenä Bundesliigan parhaista puolustajista, Augsburg tosin putosi siitä huolimatta alemmalle sarjatasolle kauden päätteeksi. Samaan aikaan isä Gerhard oli jättänyt maajoukkuetehtävät ja siirtyi samoin toisella sarjatasolla 2. Bundesliigassa pelaavan EV Rosenheimin päävalmentajaksi hankkien Udon välittömästi joukkueeseensa. Isä ja poika Kießling nostivatkin Rosenheimin jo saman kauden päätteeksi takaisin pääsarjaan, ja jatkoivat vuotta myöhemmin yhdessä Kölner EC:n palvelukseen. Kölnissä he voittivat heti ensimmäisellä kaudella Saksan mestaruuden vuonna 1977 ja kahta vuotta myöhemmin vuonna 1979 myös toisen mestaruutensa.
Värimittari
Pinnan värin mittausperiaate
Värimittari toimii siten, että se mittaa tutkittavan pinnan väriä valon aallonpituuden funktiona. Mittaus tapahtuu kohdistamalla mitattavaan kohteeseen mahdollisimman diffuusia valoa tunnetuilla aallonpituuksilla ja intensiteeteillä. Mittaamalla takaisin heijastuvan valon intensiteetti eri aallonpituuksien suhteen saadaan määritettyä värikomponentit numeeriseen muotoon. Näin saatu numerotieto sovitetaan yleensä johonkin tunnettuun värimalliin, jonka kautta väritieto voidaan viedä haluttuihin järjestelmiin jatkoprosessoitavaksi. Esimerkkinä värimittarista on rautakauppojen tai maalia myyvien liikkeiden mittalaitteet, joilla voidaan näytekappaleen perusteella määrittää oikea tai lähestulkoon oikea väri maalin sävytykseen.
Kalevan Pallo
Seuran edustus- ja U20-juniorijoukkue toimivat KalPa Hockey Oy -osakeyhtiön alaisuudessa. Yhtiön suurimmat omistajat ovat seuran kasvatit Sami Kapanen ja Kimmo Timonen, sekä ammattilaisuransa jääkiekkoilijana lopettanut Scott Hartnell. Muusta junioritoiminnasta vastaa Juniori-KalPa ry, joka valittiin tammikuussa 2009 Suomen urheilugaalassa maan parhaaksi urheiluseuraksi. KalPan kotiareena on Kuopion jäähalli, joka tunnetaan nykyään nimellä Olvi Areena.
1986–1999: 13 SM-liigakautta ja SM-hopea
Kaudella 1992–1993 KalPan paras pistemies oli uusi hankinta Marko Jantunen (21 maalia + 27 syöttöä). Muita hankintoja olivat puolustaja Vesa Salo ja Ruotsista tullut joukkueen tuleva kapteeni Arto Sirviö. Apulaisvalmentajaksi valittiin entinen kapteeni Jari Härkälä. Joukkue sijoittui 12 joukkueen sarjassa kymmenenneksi, ja taloudellinen tilannekin oli huono. Toukokuussa 1993 KalPa teki konkurssin mutta sai sen jälkeenkin poikkeuksellisesti jatkaa SM-liigassa. Seuran uudeksi toimitusjohtajaksi valittiin päävalmentaja Juha Junno.
Kaudella 1997–1998 KalPa pelasi jälleen keltamustissa väreissä mutta vailla päätukijaa. Kauden aikana joukkue pelasi 13 peräkkäistä tappio-ottelua. Paras pistemies Aleksander Kuzminski keräsi vain 27 (11+16) pistettä. Karsinnoissa joukkue kohtasi Pelicansin ja Kärpät säilyttäen edelleen paikkansa liigassa. Kaudeksi 1998–1999 Pekka Tirkkosen palasi joukkueeseen ja valittiin kapteeniksi. Hän oli seuran paras pistemies 29 (9+20) pisteellä. Karsintasarjassa KalPa hävisi Pelicansille ja putosi liigasta. Seuran uudeksi toimitusjohtajaksi tuli Antti Eskelisen korvannut Kari Paldanius.
2010-luku: Ensimmäinen runkosarjavoitto, jumbosija ja toinen hopeamitali
Kesällä 2011 KalPa:n päävalmentajaksi tuli A-nuorten joukkuetta valmentanut Tuomas Tuokkola. Uusia pelaajahankintoja olivat muun muassa Ässien entinen kapteeni Matti Kuparinen, JYP:stä tullut oma kasvatti Jasse Ikonen, Hannu Toivosen pikkuveli Juha Toivonen sekä Jukka Hentunen. Myös toimitusjohtaja Sami Kapanen palasi KalPan pelaajistoon ja joukkueen kapteeniksi. Kimmo Kapanen vaihtoi urheilutoimenjohtajan paikkansa toimitusjohtajan tehtäviin. Ennen liigakauden alkua joukkue pelasi kansainvälisessä European Trophyssa. Kahdeksasta ottelusta se voitti kolme varsinaisella peliajalla, hävisi kaksi varsinaisella peliajalla ja hävisi kolme voittomaalikilpailussa. Näin se ei selviytynyt lopputurnaukseen. Joukkueen kotihallin yleisökapasiteettia pienennettiin 220:llä paloturvallisuussyiden vuoksi.
Peliasu
KalPa pelaa sekä koti- että vierasottelunsa pääosin keltaisilla paidoilla, mustilla housuilla, mustilla sukilla sekä mustalla kypärällä.
Tilastot SM-sarjan / SM-liigan runkosarjassa ja pudotuspeleissä
Yhdeksän kertaa pudotuspeleissä
Palkittuja KalPan pelaajia
Pekka Virta (2017)
Mathew Maione (2018)
Newton Booth
thumb|right|Newton Booth Newton Booth (30. joulukuuta 1825 – 14. heinäkuuta 1892) oli yhdysvaltalainen poliitikko. Hän toimi Kalifornian 11. kuvernöörinä vuosina 1871–1875 ja sen jälkeen liittovaltion senaattorina 1875–1881. Hän ei ollut uudelleen ehdolla vuonna 1880.
Gray Fox
Henkilöhistoria
Myöhemmin Frank osallistui Mosambikin sisällissotaan RENAMOn riveissä. Yhden tehtävän aikana hän joutui FRELIMOn vangiksi ja kidutetuksi. Muutaman päivän päästä Big Boss kuitenkin pelasti hänet. Näihin aikoihin Frank adoptoi Mosambikin naapurimaasta Rhodesiasta pienen tytön, jonka vanhemmat Frank oli tappanut, ja kasvatti hänet pikkusiskonaan Yhdysvalloissa. Lopulta Frank hylkäsi tytön ja palasi sotimaan Big Bossin kanssa.
Tower 185
Tower 185 on vuonna 2011 valmistunut 55-kerroksinen ja 200 metriä korkea pilvenpiirtäjä, joka sijaitsee Frankfurt am Mainissa, Saksassa. Tower 185 on Main Towerin ohella Saksan neljänneksi korkein kerrostalo.
Angela ja ajan tuulet
Angela ja ajan tuulet on TV1:n vuonna 1999 ensiesitetty kausisarja. Se perustuu Jörn Donnerin romaaneihin Nyt sinun täytyy (Nu måste du; julkaistu myös nimellä Viimeinen kesä), Angela (Angelas krig; julkaistu myös nimellä Angelan sota), Jakob ja kylmä rauha (Jakob och friheten) sekä Angela ja rakkaus (Angela och kärlek).
Vouvatusjärvi
Ivalosta Petsamoon johtava entinen Jäämerentie kulkee järven itäpuolitse. Järven Norjan puoleisella rannikolla sijaitsevat Nesheim, Skogly, Hauge ja Skoktun -nimiset kylät. Järven itärannalla sijaitsi Suomen aikana Vouvatusjärven kylä, mutta se on nykyisin autio.
Toukokuun neljännen päivän liike
Liikkeen taustaa
Kiina liittyi ensimmäiseen maailmansotaan toivoen saavansa tukea Japanin ylettömiä vaatimuksia vastaan ja saadakseen takaisin Kiinan suoraan hallintaan Saksan hallussaan pitämät sopimussatama-alueet Shandongissa. Versaillesin sopimuksen 156. artikla siirsi alueet vastoin kiinalaisten odotuksia Kiinan tapaan ympärysvaltoihin liittyneen Japanin haltuun. Japanin motiivina liittyä ensimmäiseen maailmansotaan ympärysvaltojen puolelle oli hankkia itselleen Saksan Kiinassa olevat toimilupa-alueet. Ympärysvalloista Britannia oli jo vuodesta 1902 osoittanut ymmärtämystä Japanin pyrkimyksille padotakseen Venäjän pyrkimyksiä Aasiassa.
Kantopommi
Kanto- ja kivipommeja myytiin rautakaupoissa ja tavaratalojen rautaosastoilla. Ne olivat yhtenä osatekijänä tavaratalo Putkolan räjähdysonnettomuudessa Iisalmessa vuonna 1965.
Leo Korpela
Leo August Korpela (6. helmikuuta 1899 Kuru – 30. marraskuuta 1951 Kokkola) oli suomalainen taidemaalari.
FC Viikkarit
Historia
Joukkue pelaa kaudella 2014 Kakkosen itälohkossa nimellä FC Viikkarit. Sen tavoitteena on menestyä kilpailullisesti Kakkosessa ja tukea pelaajien kehitystä tekemällä yhteistyötä edustusjoukkueen ja juniorijoukkueiden kanssa. Päävalmentajana jatkaa Aleksei Zhukov, joka teki joulukuussa 2013 seuran kanssa kauden 2014 kattavan jatkosopimuksen. Joukkueen kotikenttää tulevalle kaudelle ei vielä ole julkaistu. Kaudella 2013 joukkue pelasi kotiottelunsa Kartanon kentällä Nordsjön kartanon alueella. Kartanon kenttä ei kuitenkaan nykyisellään täytä Kakkosessa noudatettavia kenttämääräyksiä mm. katsomotilojen osalta, joten siellä ei ainakaan ilman merkittäviä muutoksia voida pelata tulevalla kaudella.
Messíni
Messíni sijaitsee Peloponnesoksen niemimaan lounaisosassa. Se on perinyt nimensä antiikin ajan Messenen kaupungilta, joka sijaitsi kunnan alueella. Nykyinen Messínin kunta muodostui, kun kunnat Messíni, Aípeia, Androúsa, Aristoménis, Ithómi, Petalídi, Tríkorfo ja Voufrádes yhdistyivät vuoden 2011 alussa Kallikrates-suunnitelman mukaisesti.
Sanford Ballard Dole
Sanford Ballard Dole (23. huhtikuuta 1844 Honolulu – 9. kesäkuuta 1926 Honolulu ) oli Havaijin tasavallan presidentti, lakimies ja lintutieteilijä.
Tausta ja yksityiselämä
Dole syntyi vuonna 1844 Havaijilla valkoiseen perheeseen, joka oli tullut Mainesta. Hänen serkkunsa oli ananaspohatta James Dole, joka seurasi Sanfordia Havaijille myöhemmin ja perusti yrityksen, josta tuli sittemmin Dole Food Company. Dole opiskeli Williams Collegessa Massachusettsissa kaksi vuotta ja palasi sitten Havaijille, jossa hän alkoi toimimaan lakimiehenä.
Presidenttinä
Tasavallan perustuslain mukaan Dole olisi ensimmäinen presidentti perustuslain voimaan astumisesta lähtien aina 31. joulukuuta 1900 saakka, minkä jälkeen tasavallan kaksikamarinen parlamentti valitsisi tälle seuraajan. Tasavallan perustuslaissa presidentin virkakausi määriteltiin kuusivuotiseksi ja valituksi tultavan henkilön piti olla vähintään 35-vuotias Havaijin tasavallan kansalainen, joka on joko syntyperäinen tai asunut tasavallan alueella vähintään 15 vuotta.
Nepalin historia
Licchavi-dynastia
Nepalin alueella vaikuttivat 400-luvulla Licchavihallitsijat, jotka alkoivat kirjata tietoja maan politiikasta, yhteiskunnasta ja taloudesta. Licchavit olivat hallitseva suku, joka tunnetaan myös varhaisissa Buddhan ajan Intian legendoissa. Licchavit olivat Kathmandun laaksossa tukikohtaansa pitävä dynastia, ja he johtivat ensimmäisen nepalilaisen valtion kasvua. Myös eteläisen naapurimaan Gupta-dynastian perustaja oli naimisissa Licchavi-prinsessan kanssa.
Palatsin verilöyly
Mathbar Singh Thapan kuolemasta tuli yksi Nepalin historian merkittävimmistä käännekohdista. Maassa alkoi pääministerin diktatuurin aika vanhan ylhäisön vallan kustannuksella. Tapahtumat antoivat pitkän vakauden kauden Nepaliin, mutta poliittisen ja taloudellisen kehityksen kustannuksella.
Jännite palatsissa kasvoi ja väkijoukossa syntyi taistelu, jossa ihmiset puolin ja toisin pyrkivät surmaamaan toisen osapuolen henkilöitä miekat ja veitset aseinaan. Ainoa sotilasjohtaja, joka oli järjestäytynyt tilaisuuteen joukko-osastoineen oli Jang Bahadur. Abdiman Singh sai surmansa yrittäessään poistua ulos, mihin hänellä ei ollut lupaa, hänen yrittäessään tuoda omat joukkonsa paikalle. Jang Bahadurin joukot kukistivat taistelun ja monia heidän vastustajiaan tapettiin. Tilanteen rauhoituttua piha oli täynnä johtavan aatelin ja heidän tukijoidensa ruumiita. Tapettujen joukossa oli Abdiman Singhin lisäksi pääministeri Fateh Jung Shah, sekä Thapan ja Panden aatelissuvun jäsenet. Surmansa saaneita oli kaikkiaan noin 40.
Sisällissota
Kuningas Gyanendra sotkeutui demokraattisesti valittujen edustajien työhön ja otti enemmän valtaa itselleen. Vuonna 2005 hän julisti maahan poikkeustilan, erotti pääministerin ja palautti absoluuttisen monarkian. Gyanendra perusteli poikkeustilaa pitkittyneellä sisällissodalla, jota maan poliitikot eivät olleet kyenneet lopettamaan. Sisällissodan taistelut jatkuivat taukoamatta maan maaseudulla vuosina 2001-2005. Intia, joka pelkäsi kapinan leviämistä rajan yli, oli ollut Nepalin hallituksen tärkein tukija. Myös Yhdysvallat ja Iso-Britannia avustivat Nepalin hallitusta, mutta liittolaisten tuki väheni Gyanendran toimien myötä, ja hän joutui kansainvälisen painostuksen kohteeksi.
Nepalin liittovaltio
Joulukuussa 2017 Nepalissa pidettiin ensimmäiset varsinaiset parlamenttivaalit vuoden 1999 jälkeen. Nepalissa oli ollut vaalit vuosina 2008 ja 2013, mutta tuolloin äänestettiin edustajat perustuslakia säätävään kansalliskokoukseen, jonka tehtävä oli lähinnä keskittynyt uuden perustuslain luomiseen. Edelliset parlamenttivaali vuonna 1999 oli pidetty 10 vuotta kestäneen monarkistisen hallituksen ja maolaisten kapinallisten välisen sisällissodan vielä ollessa käynnissä. Sisällissota loppui vuonna 2006, jonka jälkeen maassa on ollut epävakaisia ja lyhytaikaisia hallituksia. Nepalista tuli liittotasavalta vuonna 2008 ja uusi perustuslaki tuli voimaan lopulta vuonna 2015. Merkittävimmät poliittiset ryhmät vaaleihin mentäessä olivat Nepalin kongressi (NC, Kongressipuolue), joka on taloudellisesti liberaali keskustalainen puolue sekä kommunistien allianssi, jossa oli mukana Nepalin molemmat kommunistiset puolueet maolainen kommunistipuolue ja yhdistynyt marxisti-leninistinen puolue (UML). Pushapa Kamal Dahalin johtama maolainen kommunistipuolue (Maoisat center party) oli ennen vaaleja hallitusyhteistyössä Kongressipuolueen kanssa ja aiemmin vuonna 2017 Pushala Kamal Dahal oli kongressipuolueen ja maolaisten yhteishallituksen pääministeri, josta tehtävästä hän väistyi toukokuussa 2017 hallituspuolueiden yhteisen sopimuksen mukaisesti ja maolaiset jatkoivat tämän jälkeen hallituskumppanina NC:n vetämässä hallituksessa. Vaaleihin maolaiset siis kuitenkin liittoutuivat merkittävimmän oppositiopuolueen UML:n kanssa. Ulkopoliittisesti merkittävä kysymys oli suhteet Intiaan ja Kiinaan. Nepalin kongressipuolue on suuntautunut Intiaan ja UML puolestaan on suuntautunut Kiinaan. Vaaleja edeltäneiden 27 vuoden aikana Nepalilla oli ollut 25 hallitusta. Vaaleista toivottiin käännekohtaa, joka vakauttaisi Nepalin poliittista elämää.
FC Myllypuro
FC Myllypuron päävalmentajana toimi venäläinen Ravil Sabitov, joka oli aikaisemmin työskennellyt muun muassa Venäjän alle 19-vuotiaiden poikien maajoukkueen sekä latvialaisen FC Daugavan päävalmentajana. Suuri osa seuran pelaajista oli ulkomaalaistaustaisia, mutta kaikki olivat kasvaneet Suomessa ja monet Itä-Helsingissä. Seuran tavoitteena oli nousta Ykköseen vuoteen 2018 mennessä.
Pyhäjokialueen kansallispuku
Pyhäjokialueen tarkistettu kansallispuku
Pyhäjokialueen kansallispuku on tarkistettu alkujaan silloisen Oulun läänin Kotiteollisuusyhdistyksen toiminnanjohtaja Maisa Nurmiala kansallispukualan neuvojakoulutukseen kuuluvana opinnäytetyönä ja sittemmin Pyhäjokialueen kotiseutuliiton aloitteesta yhteistyössä Pohjois-Pohjanmaan käsi- ja taideteollisuusyhdistyksen kanssa Suomen kansallispukuneuvoston ohjeiden mukaan. Puvun ohjeita ja tarvikkeita myy TaitoShop Maakari. Puku on seuraavanlainen:
Sovittelu
Rikos- tai riita-asian vapaaehtoissovittelu prosessina
Sovittelutilaisuuden tarkoituksena on tyypillisesti kuulla eri osapuolia ja keskustella rikos- tai riita-asian taustoista ja syistä. Sovittelutilaisuudessa tyypillisesti keskustellaan osapuolten toisilleen kohdentamista vaatimuksista ja niiden perusteista.
Vaikka tilaisuuden tarkoitus ei varsinaisesti ole sopia asiasta, joskus osapuolet saattavat sopia esimerkiksi korvauksista tai rangaistusvaatimuksesta.
Sovittelussa laadittu sopimus on sitova ja tarvittaessa tuomioistuin voi vahvistaa sovittelusopimuksen, mikäli toinen osapuoli ei noudata sopimuksessa sovittuja asioita.
Wach auf, wach auf, du deutsches Land
Sanat
2. Gott hat dich, deutsches Volk, geehrt mit seinem Wort der Gnaden, groß Hilf und Kraft dir auch beschert, Elend und Not zu tragen, viel Feind, groß Not und Haßgeschrei. Tritt an und fürcht ihr keinerlei! Die Rott wirst du zerschlagen.
Tukkimiehentäi
Tukkimiehentäi (Hylobius abietis) on kärsäkkäisiin kuuluva kovakuoriainen. Aikaisemmin lajin kansanomaisena nimityksenä on ollut muun muassa sarveton palopukki erotuksena sarvijaakosta, jota kutsuttiin nimellä sarvellinen palopukki. Yleisenä kansanomaisena nimenä on ollut myös rautakopra, mikä juontuu lajin taipumuksesta puristua lujasti esimerkiksi puuta tai sormea vasten.
YYA-sopimus
Sopimuksen syntyminen
Pariisin rauhankonferenssin ja lopullisen rauhansopimuksen allekirjoituksen jälkeen presidentti Juho Kusti Paasikivi alkoi epäröidä YYA-sopimuksen solmimista: hän pelkäsi tällaisen sopimuksen sitovan Suomen Neuvostoliittoon Länttä vastaan. Kun silloinen pääministeri Mauno Pekkala syksyllä 1947 palasi Moskovan vierailulta ja toi presidentille Neuvostoliiton neuvottelualoitteen, suhtautui Paasikivi siihen vastentahtoisesti. Presidentti kieltäytyi myös kenraali Savonenkovin kutsusta alkuvuodesta 1948.
YYA-sopimuksen tulkintoja
YYA-sopimuksen allekirjoittamisen jälkeen Suomi korosti puolueettomuuttaan, kun taas Neuvostoliitto ajoittain pyrki korostamaan sopimuksen liittoluonnetta kommunikeoissa. Näin ollen Natossa Suomeen saatettiin suhtautua kuin Neuvostoliiton liittolaiseen kylmän sodan aikana. Unkarin kansannousun jälkeen vuonna 1957 Kekkonen esitti YYA-sopimuksen ja Pariisin rauhansopimuksen muuttamista siten, että se korostaisi Suomen puolueettomuutta ja halusi naapurimailta ja Natoon kuuluvilta valtioita ”juhlallisen vakuutuksen” siitä, ettei Suomen kautta hyökätä muihin maihin. Neuvostoliitto kuitenkin tyrmäsi Kekkosen ajatuksen. thumb|upright=1.35|[[Kansojen ystävyyden monumentti, kuvanveistäjä Antti Neuvosen toteuttama YYA-sopimuksen 35-vuotismuistomerkki Helsingin Itäkeskuksessa vuodelta 1983.]] Kun suomenruotsalainen valtiotieteilijä ja professori Dag Anckar eritteli vuonna 1982 eräässä kirjoituksessaan YYA-sopimuksen kielteisiä puolia ja esitti Suomelle sopimuksen yksipuolista purkamista, poliitikot katsoivat hänen syyllistyneen lähes maanpetokseen. SKDL:n taistolaissiipi ja Neuvostoliiton kommunistisen puolueen pää-äänenkannattaja Pravda arvostelivat Suomen ulkopoliittisiin linjanvetoihin huomattavasti vaikuttanutta Max Jakobsonia siitä, että tämä oli teoksissaan Kuumalla linjalla (1968) ja Veteen piirretty viiva (1980) tulkinnut sopimuksen 1. ja 2. artikloja ”yksipuolisesti” ja ”sopimuksen hengen ja kirjaimen vastaisesti”. Jakobson katsoi konsultaatioaloitteen kuuluvan nimenomaan Suomelle siinä tapauksessa, että Suomeen kohdistuisi sotilaallinen uhka. Toisaalta myös presidentti Urho Kekkonen painotti samaa asiaa vuonna 1980 julkaistussa Tamminiemi-teoksessaan. Kekkonen korosti myös, että jos Neuvostoliitto joutuisi hyökkäyksen kohteeksi muualta kuin Suomen kautta, sopimus ei kytkisi Suomea mukaan sotaan, vaan Suomi pyrkisi kaikin keinoin säilyttämään puolueettomuutensa. Vuonna 1989, juuri ennen Neuvostoliiton romahdusta, valtiosääntöoikeuden professori Ilkka Saraviita katsoi julkaisemassaan tutkimuksessa YYA-sopimuksen olevan lähes perustuslain veroinen säädös ylimpien valtiollisten instituutioiden valtasuhteista.
Antipolis
Historia
Nykyinen Antibesin kaupunki on säilyttänyt antiikin aikaisen nimen erityisesti provensaalinkielisessä nimessään Antibol.
Galenus Abrahams
Galenus Abrahams (kuollut vuonna 1706) oli mennoniittasaarnaaja sekä piispa Alankomaissa. Varsinaisesti hän oli ammatiltaan lääkäri, mutta hän myös toimi saarnaajana ja johtajana Amsterdamin "flaami"mennoniittojen seurakunnassa. Hän haki yhteyksiä muihin kirkkokuntiin eikä kannattanut aiempaa näkemystä, joka piti ainoana oikeana kirkkona mennoniittojen vapaaseurakuntaa. Hän sai luotua erityisen hyvät yhteydet reformoidun kirkon spiritualistiseen suuntaan, "kollegiantteihin", ja hän puolusti eräitä näitten näkemyksistä kirjoituksessaan yhdessä erään toisen saarnaajan kanssa. Tämä aiheutti sen, että piispa Samuel Apostool erosi noin 700 kannattajansa kanssa Abrahamsin seurakunnasta, sillä he vastustivat tällaista yhteydenpitoa. Tätä ryhmää kutsuttiin "sonnelaisiksi", ja nämä saivat laajaa kannatusta myös muissa seurakunnissa. Abrahams kuitenkin jatkoi yhteydenpitojaan menestyksellisesti, ja loi yhteydet myös Englannin kveekareihin, joista hänen vierainaan kävivät ainakin George Fox sekä William Penn. Nämä toivoivat Abrahamsinkin liittyvän kveekareihin, mutta turhaan. Abrahams kuoli vuonna 1706.
Kongon demokraattinen tasavalta
Paikalliset kuningaskunnat
Kongon demokraattisen tasavallan alueella kehittyi ennen Belgian valtaa omaperäisiä kulttuureja. Kongo-joen alajuoksulla syntyi 1100-luvulta alkaen joukko kaupunkivaltioita, joiden liittyessä yhteen muodostui Kongon kuningaskunta, jonka kukoistuskausi kesti 1300-luvun lopulta melkein 1800-luvun loppuun. Maan itäosassa, Lualaba-joen varrella alkoi kehittyä 400-luvulla Upembaksi kutsuttu yhteiskunta, josta merkittävä Luban kuningaskunta sai alkunsa. Tämä keskushallintoinen kuningaskunta vallitsi maan kaakkoisosassa 1500-luvulta 1800-luvun loppuun. Myös Ruandan, Lundan ja Chokwen kuningaskunnat ovat vaikuttaneet nykyisen Kongon ja sen naapurimaiden alueella. Lundan keskus oli nykyisessä Katangan maakunnassa, Chokwet saattoivat lähteä Kasain alueelta, mutta asettuivat nykyisen Angolan puolelle.
Itsenäistyminen ja Kongon kriisi
YK aloitti seuraavana vuonna Katangan suurelta osin valkoisten palkkasoturien riisumisen aseista ja maakunnan liittämisen takaisin Kongoon. YK:n pääsihteeri Dag Hammarskjöld, joka oli ollut aktiivinen Kongon kysymyksen ratkaisemisessa, sai samana vuonna surmansa häntä kuljettaneen lentokoneen maahansyöksyssä Kongossa. Kongolaiset joukot liittivät Kasain maahan nelikuukautisen sotilasoperaation jälkeen. Katanga saatiin YK-joukkojen haltuun tammikuuhun 1963 mennessä.
Presidentti Kasa-Vubu erotti 13. lokakuuta 1965 pääministeri Moise Tšomben ja asetti väliaikaisen hallituksen, jonka johtoon tuli Evariste Kimba. 25. marraskuuta 1965 armeijan komentaja Joseph-Désiré Mobutu, joka tunnettiin paremmin myöhemmällä nimellään Mobutu Sese Seko, kaappasi vallan länsimaiden tuella ja perusti yksipuoluejärjestelmän. Entinen pääministeri Tšombe joutui syytetyksi ja pakeni maasta. Länsimaat pitivät Mobutua takeena kommunismia vastaan. Hänen hallintoaan on syytetty ihmisoikeuksien rikkomisesta, sorrosta, henkilökultista ja rehottavasta korruptiosta, jopa niin paljon, että hallinnolle on annettu pilkkanimi ”kleptokratia”.
Mobutun valtakausi
Diktatuurista huolimatta monet länsimaat, erityisesti Yhdysvallat ja Ranska, ja Kansainvälinen valuuttarahasto tukivat Mobutun hallintoa, sillä tämä oli omaksunut aatteekseen antikommunismin. Mobutun kannatuksen takana oli myös länsimaiden halu päästä käsiksi Zairen mittaviin luonnonvaroihin, ja kommunismin uhan patoaminen keskisessä Afrikassa. Erityisesti Yhdysvaltain suhteet Zaireen pysyivät lämpiminä; Jimmy Carterin hallinto antoi puolet Saharan eteläpuoliseen Afrikkaan varatuista kehitysapuvaroista Kinshasan Kongoon, ja esimerkiksi Ronald Reaganin hallinnon aikana Mobutu vieraili Valkoisessa talossa kolme kertaa. Vuonna 1980 Yhdysvaltain edustajainhuone äänesti sotilasavun lopettamisesta Zairelle, mutta senaatti kumosi päätöksen. Neuvostoliiton luhistuminen ja kylmän sodan päättyminen pakotti Mobutun muuttamaan politiikkaansa demokraattiseen suuntaan. Vuodesta 1990 alkaen maa siirtyi monipuoluevaltaan, ja perustettiin kansalliskokous, joka nimitti pääministerin oppositiosta ja alkoi järjestellä parlamenttivaaleja. Kylmän sodan päätyttyä Zaire ei pystynyt ylläpitämään korruptoituneen hallintonsa oikeutusta pelkällä kommunismin vastaisella diplomatialla. Yhdysvallat menetti kiinnostuksensa köyhään valtioon, ja maan sisäiset levottomuudet lisääntyivät. Mobutu joutui hyväksymään yksipuoluejärjestelmän lakkautuksen pakon edessä, mutta teki silti kaikkensa, jotta poliittinen valta pysyisi hänen käsissään.
Politiikka
Oikeusjärjestelmä perustuu pääosin Belgian lakiin, mutta siinä on mukana myös osia heimojen säännöistä ja vakiintuneista hallintokäytännöistä.
Talous
Maatalouden merkitys maan talouselämälle on suuri. Suurin osa sen tuotteista menee kotimaiseen kulutukseen. Ruokakasveista merkittävimpiä ovat kassava, maissi, palkokasvit ja maapähkinät. Myyntiin kasvatetaan kahvia, kumia, palmuöljyä, puuvillaa, kaakaota, sokeria ja teetä.
Etniset ryhmät
Kongossa asuu yli 200 eri etnistä ryhmää, joista suurin osa kuuluu bantuihin. Neljä suurinta ryhmää, joista kolme on bantuja (mongot, lubat ja kongot) sekä hamilaiset zandet muodostavat yhdessä 45 % väestöstä. Mahdollisesti 1990-luvulla julkaistu tarkempi jakauma oli lubat 18 %, kongot 16 %, mongot 13 %, ruandat 10 %, zandet 6 %, bangit ja ngalet 6 %, ja muita 30 %.
Kansanterveys
YK:n yhdestätoista vuosituhattavoitteesta pidetään kolmen saavuttamista mahdollisena: tasa-arvoon, ympäristöön ja AIDSiin liittyviä tavoitteita.
Vuonna 2020 Maailman ruokaohjelma varoitti, että COVID-19-pandemia ja konfliktit pahensivat nälkäkriisiä alueella, ja jopa sadan miljoonan ihmisen ruokahuolto oli epävarmalla pohjalla.
Urheilu
Suosituin urheilulaji Kongon demokraattisessa tasavallassa on jalkapallo, jota harrastaa noin kaksi ja puoli miljoonaa maan asukasta. Maan miesten edustusjoukkue on ollut FIFA-rankingissa parhaimmillaan sijalla 28 ja on voittanut Afrikan-mestaruuden vuosina 1968 ja 1974. Joukkue on pelannut MM-kilpailuissa kerran, vuonna 1974.
Kongon demokraattinen tasavalta on osallistunut olympialaisiin yhteensä kahdeksan kertaa vuoden 1968 kisoista lähtien, mutta yksikään maan edustaja ei ole voittanut olympiamitalia.
Panosreaktori
Panosreaktorien etuja ja huonoja puolia
Panosreaktorit soveltuvat hyvin suhteellisen pieniä määriä tuotettavien arvokkaiden hienokemikaalien, kuten lääkeaineiden tuotantoon, tai jos prosessi on erittäin vaarallinen kuten räjähdysaineteollisuudessa, tai siihen liittyy korkeita lämpötiloja tai vaarallisia olosuhteita, kuten terästeollisuudessa. Sama reaktori soveltuu hyvin erilaisien tuotteiden valmistamiseen ja erilaisten tuotelaatujen valmistamiseen. Panosreaktorit ovat jatkuvatoimisiin reaktoreihin nähden helpompia puhdistaa ja steriloida ja ne soveltuvat myös hyvin viskooseille nesteille, minkä vuoksi ne soveltuvat hyvin bioteknisiin prosesseihin sekä maaliteollisuuteen. Panosreaktiot ovat hankintakustannuksiltaan suhteellisen alhaisia. Monet uunimaiset reaktorit, kuten LD-konvertteri tai Siemens-Martin -uuni, ovat panosreaktoreita.
Kreikka Eurovision laulukilpailussa
Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Klemens von Metternich
Diplomaattina ja ministerinä
Vallankumousta seurasi Ranskassa kaaos ja hirmuvalta. Napoleon vakautti maan ja tuli sen tosiasialliseksi johtajaksi ja hän kruunautti itsensä keisariksi vuonna 1804. Hän johti Ranskan sotia vallankumousta vastustaneita naapurivaltioita vastaan ja vuosien 1804–1807 välillä hän kukisti Espanjan, Itävallan ja Preussin sekä pakotti Venäjän tekemään liittolaissopimuksen. Tässä tilanteessa Metternich nimitettiin Itävallan suurlähettilääksi Ranskaan.
Tietäen Napoleonin turhamaisuuden ja halun päästä vanhojen hallitsijasukujen jäseneksi, Metternichin onnistui järjestää Itävallan keisarin tyttären Marie Louisen ja Ranskan keisarin avioliiton. Ranskalaiset diplomaatit vahvistavat sen olleen Metternichin idean. Metternich puhui kauniisti, että Napoleon tarvitsee avioeron jälkeen uuden vaimon ja että Habsburgien hallitsijasuvun jäsen sopisi keisarille.
Wienin kongressi
Kongressin aikana Metternich kohtasi uuden rakastajattaren, Catherine Bagrationin, joka asui edellisen rakastajattaren naapurina. Suhteesta syntyi tytär, Marie-Clementine, jonka isyyden Metternich tunnusti. Bagrationin epäiltiin olleen Venäjän hovin palveluksessa tehtävänään taivuttaa Metternich Venäjän etujen ajajaksi. Seurapiirit käyttivät Bagrationista nimitystä ”alaston enkeli”.
Pyhä allianssi
Kokouksen ollessa tauolla Metternich viihtyi korttipeli-illoissa liikemiesten kanssa seuranaan uusi rakastajatar.
Arvioita elämäntyöstä
Yhdysvaltalainen poliitikko Henry Kissinger käsitteli vuonna 1957 ilmestyneessä ensimmäisessä kirjassaan Metternichin elämäntyötä Euroopan kestävän rauhan hyväksi. Teoksessaan hän vertaa Napoleonia Hitleriin.
Henrik Gabriel Krusberg
Ruben Nirvi arvelee, että juuri Krusberg olisi ollut se tuntemattomaksi jäänyt henkilö, joka lähetti 150 virsitekstiä uskonpuhdistuksen 300-vuotisjuhlan yhteydessä 1817 perustetun arkkipiispa Jacob Tengströmin johtaman virsikirjakomitean järjestämiin uusien virsien laatimiskilpailuihin. Peräti 123 niistä päätyi korjattuna Tengströmin vuonna 1836 julkaisemaan kokoelmaan Uusia virsiä. Virsiin, joista 46 oli alkuperäistä, kuuluivat nykyisen virsikirjan virret 540 ”Aurinko armas valollansa” ja 133 ”Halleluja! Nyt ylistys, kunnia, voima, väkevyys”. Virsien sisältö ja sanamuodot osoittavat Krusbergin olleen lähellä herännäisiä.
Oliver Twist (vuoden 2005 elokuva)
Tuotanto
50 miljoonan euron budjetista huolimatta elokuvassa oli mukana verrattain vähän tunnettuja näyttelijöitä, yhtä pääosaa näytellyttä Oscar-voittaja Ben Kingsleytä lukuun ottamatta. Pienissä rooleissa esiintyivät muun muassa Polańskin lapset Morgane (maanviljelijän tyttären roolissa) ja Elvis (poika jolla on vanne), jotka muutenkin olivat läsnä kuvauksissa.
Vastaanotto
Helsingin Sanomien Arto Pajukallion mukaan Polanski jättää hyödyntämättä Dickensin vakavat yhteiskunnalliset teemat ja on tehnyt elokuvasta sievän, romanttista tyyliä edustavan koko perheen elokuvan.
Niskavuori
Tematiikka
Niskavuori on kenties kaikkein analysoiduin suomalainen näytelmäsarja. Siinä kuvattu sukupuolten, sukupolvien ja sosiaaliryhmien välinen jännite on kiinnostanut tutkijoita ja kriitikoita vuosikymmenestä toiseen. Tarina keskittyy Niskavuoren suvun "vahvoihin naisiin" ja "heikkoihin miehiin", taisteluun rahasta ja vallasta, taisteluun suvun kunniasta. Historialliset tapahtumat, kuten Suomen sisällissota ja toinen maailmansota, vaikuttavat taustalla.
Sijainti
Niskavuoren rustholli sijaitsee jossain päin Hämeen rintamaita Hämeenlinnan lähettyvillä, pitäjää ei ole määritelty. Loviisan puolison isoisä siirsi talonsa aikoinaan kirkonkylästä Niskavuoren rinteelle, sillä kirkonkylän juoksusavi ei ollut kyllin luja perusta talolle. Niskavuori-elokuvia on kuvattu muun muassa Hauholla, Hausjärvellä ja Lammilla. Ulkokuvauksia on tehty myös Uudenmaan maaseudulla. Niskavuori-näytelmissä pysytään pitkälti niskavuorelaisissa maisemissa paria Helsinkiin sijoitettua kohtausta lukuun ottamatta.
Niskavuoren leipä
Tarina jatkuu näytelmässä Niskavuoren leipä (1938), joka ajoittuu puolisen vuosikymmentä ensimmäistä näytelmää myöhäisemmäksi. Toinen näytelmä on siten sarjan ainoa ilmestymishetkensä nykyaikaan sijoittuva. Niskavuoren leivän teemana on Loviisan ja Aarnen sovinto.